ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഒൻപതാമത് അന്താരാഷ്ട്ര യോഗ ദിനത്തെ കുറിച്ച് പ്രധാനമന്ത്രി പൗരന്മാരെ ഓർമ്മിപ്പിച്ചു
ജൂൺ 21-ന് 9-ാമത് അന്താരാഷ്ട്ര യോഗ ദിനത്തെ കുറിച്ച് പ്രധാനമന്ത്രി ശ്രീ നരേന്ദ്ര മോദി പൗരന്മാരെ ഓർമ്മിപ്പിച്ചു. നമ്മുടെ മാനസികവും ശാരീരികവുമായ ക്ഷേമം വർധിപ്പിക്കുന്ന ഈ പുരാതന നിരന്തരാഭ്യാസം ആഘോഷിക്കാൻ നമുക്ക് സജ്ജരാകാമെന്ന് ശ്രീ മോദി പറഞ്ഞു.
ആയുഷ് മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"അന്താരാഷ്ട്ര യോഗ ദിനത്തിന് ഇനി മൂന്നാഴ്ച മാത്രം!
നമ്മുടെ മാനസികവും ശാരീരികവുമായ ക്ഷേമം വർദ്ധിപ്പിക്കുന്ന ഈ പുരാതന നിരന്തരാഭ്യാസം ആഘോഷിക്കാൻ നമുക്ക് സജ്ജരാകാം . ആരോഗ്യകരവും സന്തുഷ്ടവുമായ ഒരു സമൂഹം നമുക്ക് സൃഷ്ടിക്കാം.
Just three weeks left for International Yoga Day!
— Narendra Modi  May 31, 2023
Let us gear up and celebrate this ancient practice that enhances our mental and physical well-being. Let us create a healthier and happier society. https://t.co/D6iP2UDoGZ
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 218.83 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.10 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 33,318
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,468 പേർക്ക്
രോഗമുക്തി നിരക്ക് നിലവിൽ 98.74%
പ്രതിവാര രോഗസ്ഥിരീകരണ നിരക്ക് 1.32%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 218.83 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.10 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415235
രണ്ടാം ഡോസ് 10119195
കരുതൽ ഡോസ് 7034634
മുന്നണിപ്പോരാളികൾ
ഒന്നാം ഡോസ് 18436874
രണ്ടാം ഡോസ് 17717005
കരുതൽ ഡോസ് 13671742
12-14 പ്രായപരിധിയിലുള്ളവർ
ഒന്നാം ഡോസ് 41049004
രണ്ടാം ഡോസ് 31847599
15-18 പ്രായപരിധിയിലുള്ളവർ
ഒന്നാം ഡോസ് 61952007
രണ്ടാം ഡോസ് 53106590
18-44 പ്രായപരിധിയിലുള്ളവർ
ഒന്നാം ഡോസ് 561305792
രണ്ടാം ഡോസ് 515890436
കരുതൽ ഡോസ് 96991119
45-59 പ്രായപരിധിയിലുള്ളവർ
ഒന്നാം ഡോസ് 204035090
രണ്ടാം ഡോസ് 196989530
കരുതൽ ഡോസ് 49310113
60നുമേൽ പ്രായമുള്ളവർ
ഒന്നാം ഡോസ് 127672588
രണ്ടാം ഡോസ് 123158334
കരുതൽ ഡോസ് 47637929
കരുതൽ ഡോസ് 21,46,45,537
ആകെ 2,18,83,40,816
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 33,318 ; ഇത് രാജ്യത്തെ മൊത്തം സജീവ കേസുകളുടെ 0.07% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളിൽ 3,731 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,39,883 ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 2,468 പേർക്കാണ്.
കഴിഞ്ഞ 24 മണിക്കൂറിനുള്ളിൽ 1,87,511 പരിശോധനകൾ നടത്തി. ആകെ 89.61 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.32 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.32 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ഇതുവരെ 200.02 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 21, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 200.02 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.04 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
സൂക്ഷ്മ, ചെറുകിട, ഇടത്തരം മന്ത്രാലയം
ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ ഐടിബിപിയുമായി കരാറിൽ ഒപ്പുവച്ചു
കേന്ദ്ര ആഭ്യന്തര മന്ത്രി ശ്രീ അമിത് ഷാ വിഭാവനം ചെയ്ത, അർദ്ധ സൈനിക വിഭാഗങ്ങളിലെ സ്വദേശി മുന്നേറ്റത്തിന് പുതിയ ചുവടുവയ്പ്പ്. സേനയ്ക്ക് ഖാദി കോട്ടൺ ഡറികൾ വിതരണം ചെയ്യാനുള്ള കരാറിൽ ഖാദി ആൻഡ് വില്ലേജ് ഇൻഡസ്ട്രീസ് കമ്മീഷനും ഐടിബിപിയും ഒപ്പുവച്ചു. ഓരോ വർഷവും 1.72 ലക്ഷം ഡറികൾ വിതരണം ചെയ്യാനാണ് കരാർ. നിലവിൽ കരാർ ഒരു വർഷത്തേക്ക് ആണെങ്കിലും അതിനുശേഷം പുതുക്കുന്നതാണ്. 1.72 ലക്ഷം ഡറികൾക്ക് 8.74 കോടി രൂപയാണ് വില.
കെ വി ഐ സി ഡെപ്യൂട്ടി സിഇഒയും, ഐടിബിപി ഡിഐജി യുംതമ്മിലാണ് കരാർ ഒപ്പുവച്ചത്.കെ വി ഐ സി ചെയർമാൻ ശ്രീ വിനയകുമാർ സക്സേന, ആഭ്യന്തരമന്ത്രാലയം അഡീഷണൽ സെക്രട്ടറി ശ്രീ വിവേക് ഭരദ്വാജ്, മറ്റ് ഉദ്യോഗസ്ഥർ എന്നിവരും പങ്കെടുത്തു.
ഉത്തർപ്രദേശ്,ഹരിയാന, പഞ്ചാബ് എന്നിവിടങ്ങളിലെ ഖാദി കൈത്തൊഴിലുകാരാണ് പരുത്തി ഡറികൾ നിർമ്മിക്കുന്നത്. ടെക്സ്റ്റൈൽ മന്ത്രാലയത്തിന് കീഴിലെ നോർത്തേണ് ഇന്ത്യ ടെക്സ്റ്റൈൽ റിസർച്ച് അസോസിയേഷൻ ഡറികൾ സർട്ടിഫൈ ചെയ്യും.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുജറാത്തിലെ ജാംനഗര് സന്ദര്ശിച്ചു ഗുരു ഗോബിന്ദ് സിംഗ് ഹോസ്പിറ്റലിന്റെ പുതിയ കെട്ടിടം രാഷ്ട്രത്തിന് സമര്പ്പിച്ചു
ബാന്ദ്ര-ജാംനഗര് ഹംസഫര് എക്സ്പ്രസ്സ് ഫ്ളാഗ്ഗ് ഓഫ് ചെയ്തു
പ്രധാനമന്ത്രി ശ്രീ. നരേന്ദ്ര മോദി ഗുജറാത്തില് ബാന്ദ്ര- ജാംനഗര് ഹംസഫര് എക്സ്പ്രസ് ഫ്ളാഗ് ഓഫ് ചെയ്തു. ഗുരു ഗോബിന്ദ്സിങ് ഹോസ്പിറ്റലില്, 750 കിടക്കകള് ഉള്ക്കൊള്ളുന്ന പുതിയ കെട്ടിടവും അദ്ദേഹം രാഷ്ട്രത്തിന് സമര്പ്പിച്ചു. വിവിധ സൗനി പദ്ധതികള്ക്കും അദ്ദേഹം തുടക്കമിട്ടു. ജാംനഗറിലെ ആജി 3 മുതല് ഖിജദിയ വരെയുള്ള 51 കിലോമീറ്റര് പൈപ്പ് ലൈനടക്കമുള്ള വികസന പദ്ധതികള്ക്കും അദ്ദേഹം തുടക്കമിട്ടു.
ജലദൗര്ലഭ്യ പ്രശ്നം പരിഹരിക്കുന്നതിനായി കഴിഞ്ഞ രണ്ട് ദശാബ്ദത്തിനുള്ളില് ഗുജറാത്ത് ഗവണ്മെന്റെ് കൈകൊണ്ട ദൃഢനിശ്ചയത്തെപ്പറ്റിയും കഠിനാധ്വാനത്തെക്കുറിച്ചും പ്രധാനമന്ത്രി സൂചിപ്പിച്ചു. ഈ പശ്ചാത്തലത്തില്, ഗുജറാത്തില് ടാങ്കര് രാജ് അനുവദിക്കരുതെന്നും സര്ദാര് സരോവര് അണക്കെട്ട് ഗുജറാത്തിലെ ജനങ്ങള്ക്ക് എങ്ങനെയാണ് ആശ്വാസമേകിയതെന്നും അദ്ദേഹം സൂചിപ്പിച്ചു. ഭാവി തലമുറക്കായി ഓരോ തുള്ളി ജലവും സംരക്ഷിക്കാന് അദ്ദേഹം ജനങ്ങളോട് അഭ്യര്ഥിച്ചു.
ഗുജറാത്തിലെ ആരോഗ്യമേഖലയിലെ വിപ്ലവത്തെ പ്രശംസിച്ച പ്രധാനമന്ത്രി, കഴിഞ്ഞ ഏതാനും വര്ഷങ്ങളായി ഗുജറാത്തില് ഉയര്ന്നുവന്ന ആശുപത്രികള് ദരിദ്രരെ സഹായിക്കുന്നുണ്ടെന്നും പറഞ്ഞു. കേന്ദ്ര ഗവണ്മെന്റ് ഉദ്ഘാടനം ചെയ്ത ആയുഷ്മാന് ഭാരത് പദ്ധതി, പാവപ്പെട്ടവര്ക്ക് താങ്ങാവുന്നതും ഗുണനിലവാരമുള്ളതുമായ ആരോഗ്യ സംരക്ഷണം ഉറപ്പുനല്കുമെന്നും അദ്ദേഹം പറഞ്ഞു.
ഈ പശ്ചാത്തലത്തില്, കേന്ദ്രസര്ക്കാര് അവതരിപ്പിച്ച ദീര്ഘ ദൃഷ്ടിയുള്ള പദ്ധതികളെക്കുറിച്ച് അദ്ദേഹം സൂചിപ്പിച്ചു. കര്ഷകരുടെ ക്ഷേമത്തിനായി ദീര്ഘകാലത്തേക്കുള്ളതും സമഗ്രവുമായ പദ്ധതിയാണ് പ്രധാനമന്ത്രി-കിസാന് പദ്ധതിയെന്നും അദ്ദേഹം പറഞ്ഞു.
സൂക്ഷ്മ ചെറുകിട ഇടത്തര, വ്യവസായമേഖലയെ ശക്തിപ്പെടുത്തുന്നതിനായുള്ള കേന്ദ്ര ഗവണ്മെന്റിന്റെ ശ്രമങ്ങളെക്കുറിച്ച് സംസാരിക്കവേ, വേഗത്തിലുള്ള വായ്പാ ലഭ്യതയും ജനസൗഹൃദമായ ജിഎസ്ടിയുമെല്ലാം യുവാക്കള്ക്ക് ഗുണകരമാകുമെന്നും പ്രധാനമന്ത്രി പറഞ്ഞു. കേന്ദ്ര ഗവണ്മെന്റ് കൈക്കൊണ്ട നടപടികള് വ്യാപാരം സുഗമമാക്കല് റാങ്കിങ്ങ് മെച്ചപ്പെടുത്തിയതായും അദ്ദേഹം പറഞ്ഞു.
സായുധ സേനകളുടെ പരിശ്രമങ്ങളെ പ്രശംസിക്കവെ, രാഷ്ട്രം മുഴുവനും സൈനികരുടെ പേരില് അഭിമാനിക്കുന്നുണ്ടെന്നും പ്രധാനമന്ത്രി പറഞ്ഞു. ഭീകരതയുടെ ഭീഷണി ഇല്ലാതാക്കുകയാണ് വേണ്ടതെന്നും അദ്ദേഹം പറഞ്ഞു.
GK MRD- 177
ഭവന, നഗരദാരിദ്ര ലഘൂകരണ മന്ത്രാലയം
1,88,507 കോടി രൂപ ചിലവ് വരുന്ന 6,721 പദ്ധതികളുടെ ടെൻഡർ നടപടികൾ സ്മാർട്ട് സിറ്റികൾ പൂർത്തിയാക്കി
2016 ജനുവരി മുതൽ 2018 ജൂൺ വരെയുള്ള കാലയളവിൽ നാല് ഘട്ടങ്ങൾ നീണ്ട മത്സരങ്ങൾക്ക് ശേഷം 100 സ്മാർട്ട് സിറ്റികളെ സ്മാർട്ട് സിറ്റി ദൗത്യത്തിന്  കീഴിൽ തിരഞ്ഞെടുത്തിട്ടുണ്ട്. കേന്ദ്ര ഭവന നിർമ്മാണ, നഗരകാര്യ മന്ത്രി ശ്രീ ഹർദീപ് സിംഗ് പുരി രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
സ്മാർട്ട് സിറ്റി ദൗത്യത്തിന്റെ മാർഗ്ഗനിർദ്ദേശങ്ങൾ പ്രകാരം, ഒരു നഗരത്തിന് പ്രതിവർഷം ശരാശരി 100 കോടി രൂപ എന്ന കണക്കിൽ 5 വർഷ കാലയളവിലേക്ക് 48,000 കോടി രൂപയുടെ ധനസഹായം കേന്ദ്ര ഗവൺമെന്റ് നൽകും. ഇതിന് തത്തുല്യമായ തുക സംസ്ഥാന ഭരണകൂടങ്ങളും/നഗര തദ്ദേശീയ ഭരണകൂടങ്ങളും സംഭാവന നൽകുന്നതാണ്.
2022 ജനുവരി 21 വരെയുള്ള കണക്കുകൾ പ്രകാരം, 1,88,507 കോടി രൂപ ചിലവ് വരുന്ന 6,721 പദ്ധതികളുടെ ടെൻഡർ നടപടികൾക്കാണ് ഈ സ്മാർട്ട് സിറ്റികൾ തുടക്കമിട്ടത്. 1,62,908 കോടി രൂപയുടെ 6,124 പദ്ധതികളിൽ വർക്ക് ഓർഡറുകൾ നൽകി കഴിഞ്ഞു. ₹ 58,735 കോടി രൂപ മൂല്യം വരുന്ന 3,421 പദ്ധതികളുടെ പണി പൂർത്തിയാക്കിയിട്ടുമുണ്ട്.
2022 ജനുവരി 21 വരെയുള്ള കണക്കുകൾ പ്രകാരം, 100 സ്മാർട്ട് സിറ്റികൾക്കായി ₹ 28,413.60 കോടി രൂപയാണ് ഭാരത സർക്കാർ അനുവദിച്ചിട്ടുള്ളത്. ഈ തുകയുടെ 83%  ഉപയോഗിച്ചു കഴിഞ്ഞു.
സ്മാർട്ട് സിറ്റി ദൗത്യത്തിന് കീഴിൽ കൂടുതൽ നഗരങ്ങളെ കൂടി ഉൾപ്പെടുത്താനുള്ള നിർദ്ദേശങ്ങളൊന്നും നിലവിൽ ഗവൺമെന്റിന്റെ പരിഗണനയില്ല.
ആരോഗ്യ, കുടുംബക്ഷേമ മന്ത്രാലയം
കേരളത്തിലെ നിപ്പാവൈറസ് ബാധ കേന്ദ്ര ആരോഗ്യ മന്ത്രി വിലയിരുത്തി
സ്ഥിതി നിയന്ത്രണ വിധേയമെന്നുംആശയ്ക്ക്ഇടയില്ലെന്നും
ശ്രീ. ജെ.പി.നദ്ദ
നിപ്പാവൈറസ് ബാധയെതുടര്ന്നുള്ളകേരളത്തിലെസ്ഥിതിഗതികേന്ദ്ര ആരോഗ്യ മന്ത്രി ശ്രീ. ജെ.പി. നദ്ദ സസൂക്ഷ്മം നിരീക്ഷിച്ച്വരികയാണ്. കേന്ദ്ര ആരോഗ്യ, കുടുംബക്ഷേമസെക്രട്ടറി ശ്രീമതി പ്രീതിസുധന്, ഐ.സി.എം.ആര്ഡയറക്ടര് ജനറല്ഡോ. ബല്റാം ഭാര്ഗവഎന്നിവരുമായി ചര്ച്ച നടത്തിയകേന്ദ്ര മന്ത്രി വൈറസ് ബാധ പടരുന്നത്തടയാനും, ചികിത്സയ്ക്കുംകേരളത്തിന് എല്ലാവിധ സഹായവും നല്കണമെന്നും നിര്ദ്ദേശിച്ചു. കേന്ദ്ര മന്ത്രിയുടെ നിര്ദ്ദേശ പ്രകാരംഇപ്പോള്കേരളത്തിലെത്തിയിട്ടുള്ളദേശീയരോഗ പ്രതിരോധ കേന്ദ്രത്തില്  നിന്നുള്ളസംഘംരോഗ ബാധിത പ്രദേശങ്ങള്സന്ദര്ശിച്ച്സംസ്ഥാന ഗവണ്മെന്റിന് ആവശ്യമായസഹായം നല്കിവരികയാണ്.
രോഗംആദ്യംറിപ്പോട്ട്ചെയ്തകോഴിക്കോട്ജില്ലയിലെ പേരാമ്പ്രയിലെ വീട്കേന്ദ്ര സംഘംസന്ദര്ശിച്ചു. നിപ്പ വൈറസ് ബാധ മൂലംമരണമടഞ്ഞ കുടുംബത്തിന്റെവീട്ടുവളപ്പിലെകിണറില് നിന്ന് നിരവധി വവ്വാലുകളെകണ്ടെത്തുകയുണ്ടായി. ഇവയില്ചിലതിനെ വിദഗ്ദ്ധ പരിശോധനയ്ക്കായിലബോറട്ടറിയിലേയ്ക്ക്അയച്ചിട്ടുണ്ട്.സമീപ പ്രദേശങ്ങളിലെഅറുപതോളം പേരുടെരക്ത സാമ്പിളുകളും വിദഗ്ദ്ധ പരിശോധനയ്ക്കായിഅയച്ചിട്ടുണ്ട്.
കോഴിക്കോട്ടെ എന്.സി.ഡി.സി. ശാഖയിലുള്ളഒരുമെഡിക്കല്സംഘത്തെയുംസംസ്ഥാനത്തെ സഹായിക്കുന്നതിനായി നിയോഗിച്ചിട്ടുണ്ട്. ഇതുവരെവൈറസ് ബാധയുണ്ടെന്ന്സംശയിക്കുന്ന ഏഴ് പേരെകോഴിക്കോട്ബേബി മെമ്മോറിയല് ആശുപത്രി, കോഴിക്കോട്ഗവണ്മെന്റ്മെഡിക്കല്കോളേജ്, കൊച്ചിയിലെഅമൃതമെഡിക്കല്കോളേജ്എന്നിവിടങ്ങളില് പ്രവേശിപ്പിച്ചിട്ടുണ്ട്.
നിപ്പ വൈറസ് ബാധയുമായി ബന്ധപ്പെട്ട് സമൂഹ മാധ്യമങ്ങളില്വരുന്ന കിംവദന്തികള്വിശ്വസിക്കരുതെന്നും ആശങ്ക പടര്ത്തരുതെന്നും ശ്രീ. ജെ.പി. നദ്ദ ജനങ്ങളോട്ആവശ്യപ്പെട്ടു.
നിപ്പ വൈറസ് ബാധിതരോഗികളെചികിത്സിക്കുന്ന ആശുപത്രികളും, ആരോഗ്യ പ്രവര്ത്തകരും നിര്ദ്ദിഷ്ട ഐ.സി.പി. മാര്ഗ്ഗ രേഖകള്കര്ശനമായി പാലിക്കണമെന്ന്കേന്ദ്ര സംഘം നിര്ദ്ദേശിച്ചു. ഡയഗ്നോസ്റ്റിക്കിറ്റുകള്, പരിചരിക്കുന്നവര്ക്കുള്ളകൈയുറ, ഗൗണ്, മാസ്ക്ക്മുതലായവയുടെലഭ്യതയുംകേന്ദ്ര ആരോഗ്യ മന്ത്രാലയംഉറപ്പ്വരുത്തിയിട്ടുണ്ട്.
കേന്ദ്ര സംസ്ഥാന ഗവണ്മെന്റുകള്കൈക്കൊണ്ട സത്വര നടപടികളുടെ ഫലമായി നിപ്പാവൈറസ് ബാധ മറ്റ് പ്രദേശങ്ങളിലേയ്ക്ക് പടരാനുള്ള സാധ്യതയില്ല. മണിപ്പാലിലെവൈറസ്റിസര്ച്ച്ഡയഗ്നോസ്റ്റിക്ലബോറട്ടി, നാഷണല് ഇന്സ്റ്റിറ്റ്യൂട്ട് ഓഫ്വൈറോളജിമുതലായസ്ഥാപനങ്ങള് രോഗ നിര്ണ്ണയവുമായി ബന്ധപ്പെട്ട ഏത്തരംവെല്ലുവിളികളും നേരിടുന്നത്സജ്ജമാണെന്ന്കേന്ദ്ര ആരോഗ്യ മന്ത്രി അറിയിച്ചു.
ND MRD –411
(
കൃഷി മന്ത്രാലയം
കാര്ഷിക മേഖലയുടെ സുഗമമായ പ്രവര്ത്തനത്തിന് കേന്ദ്ര ഗവണ്മെന്റ് സ്വീകരിച്ച നടപടികള്
ലോക്ക്ഡൗണ് കാലയളവിലും തുടര്ന്നും രാജ്യത്തെ കാര്ഷിക മേഖലയുടെ സുഗമമായ പ്രവര്ത്തനത്തിന് കേന്ദ്ര ഗവണ്മെന്റ് വിവിധ നടപടികള് സ്വീകരിച്ചിട്ടുണ്ടെന്ന് കേന്ദ്ര കൃഷി, കര്ഷകക്ഷേമ മന്ത്രി ശ്രീ. നരേന്ദ്ര സിംഗ് തോമര് ലോക്സഭയില് രേഖാമൂലം അറിയിച്ചു.
ലോക്ക്ഡൗണ് സാഹചര്യത്തിലും കാര്ഷിക മേഖല സുഗമമായാണ് പ്രവര്ത്തിച്ചത്. മഴക്കാലത്തിനു മുമ്പും മണ്സൂണ് കാലത്തും സുഗമമായി വിത്തുവിതയ്ക്കല് പ്രവര്ത്തനം ഉറപ്പാക്കാന് ആവശ്യമായ എല്ലാ നടപടികളും കേന്ദ്രം സ്വീകരിച്ചു. ലോക്ക്ഡൗണ് കാലയളവില് കാര്ഷിക പ്രവര്ത്തനങ്ങള്ക്കായി ആവശ്യമായ എല്ലാ ഇളവുകളും അനുവദിക്കുകയും ചെയ്തു. കര്ഷകത്തൊഴിലാളികള്ക്ക് എം.ജി.എന്.ആര്.ഇ.ജി.എ, പി.എം.ജി.കെ.എ.വൈ എന്നിവയ്ക്ക് കീഴില് സഹായം നല്കുന്നുണ്ട്.
പ്രധാന് മന്ത്രി കിസാന് സമ്മാന് നിധി  പദ്ധതിയുടെ കീഴില് 2020 സെപ്റ്റംബര് 15 വരെ ഏകദേശം 10.19 കോടി കര്ഷക കുടുംബങ്ങള്ക്ക് പ്രയോജനം ലഭിക്കുകയും 94,1305 കോടി രൂപ വിതരണം ചെയ്യുകയും ചെയ്തു. ലോക്ക്ഡൗണ് കാലയളവില് വിവിധ ഗഡുക്കളായി 410,86 കോടി രൂപ  ഈ പദ്ധതി പ്രകാരം ഗുണഭോക്താക്കള്ക്ക് വിതരണം ചെയ്തു.
കര്ഷകര്ക്ക് വിളകളിലും മൃഗസംരക്ഷണത്തിലും മത്സ്യബന്ധനത്തിലും നിക്ഷേപം നടത്താന് കിസാന് ക്രെഡിറ്റ് കാര്ഡ് സൗകര്യം ഗവണ്മെന്റ് നല്കിയിരുന്നു. ഇപ്പോള് പിഎം-കിസാന് പദ്ധതിയുടെ ഗുണഭോക്താക്കള്ക്കും കിസാന് ക്രെഡിറ്റ് കാര്ഡിന്റെ സൗകര്യങ്ങള് ലഭിക്കുന്നുണ്ട്. 1.60 ലക്ഷം രൂപ വരെ വായ്പ ലഭിക്കുന്നതിന് ഈട് നല്കേണ്ട ആവശ്യമില്ല.
പ്രധാന് മന്ത്രി ഫസല് ബിമ യോജന  പ്രകാരം ലോക്ക്ഡൗണ് കാലയളവില് മൊത്തം 5,326.7 കോടി രൂപ ഗുണഭോക്താക്കള്ക്ക് കൈമാറി. വടക്കുകിഴക്കന് സംസ്ഥാനങ്ങളുടെ പ്രീമിയം സബ്സിഡി ബാധ്യതയുടെ നേരത്തെയുള്ള 50 ശതമാനത്തിനു പകരം 90% കേന്ദ്ര ഗവണ്മെന്റ് ഇപ്പോള് വഹിക്കും. ബാങ്കുകള് നല്കിയ 3 ലക്ഷം രൂപവരെയുള്ള കാര്ഷിക വായ്പ കൃത്യമായി തിരിച്ചടയ്ക്കുന്ന എല്ലാ കര്ഷകര്ക്കും 3 ശതമാനം പ്രോംപ്റ്റ് റീപയ്മെന്റ് ഇന്സെന്റീവ് , 2 ശതമാനം പലിശയിളവ് എന്നിവ ലഭിക്കുന്ന കാലാവധി ഓഗസ്റ്റ് 31 വരെ നീട്ടി നല്കിയിരുന്നതായും കേന്ദ്ര മന്ത്രി അറിയിച്ചു.
കേന്ദ്ര സ്ഥിതിവിവരക്കണക്ക് ഓഫീസ്  2020 ഓഗസ്റ്റ് 31 ന് പുറത്തിറക്കിയ കണക്കനുസരിച്ച് 2020-21 ലെ ആദ്യ പാദമായ ഏപ്രില്-ജൂണ് കാലയളവില് കാര്ഷിക, അനുബന്ധ മേഖലകളുടെ യഥാര്ത്ഥ മൊത്ത മൂല്യവര്ദ്ധിത  വളര്ച്ചാ നിരക്ക് 3.4 % ആണെന്ന് കേന്ദ്ര മന്ത്രി പറഞ്ഞു.
ഉപരാഷ്ട്രപതിയുടെ കാര്യാലയം
തീവ്രവാദത്തിനും വിഭജനത്തിനും വിദ്വേഷത്തിനും പരിഷ്കൃത സമൂഹത്തിൽ സ്ഥാനമില്ല: ഉപരാഷ്ട്രപതി
പരിഷ്കൃത സമൂഹത്തിൽ തീവ്രവാദത്തിനും വിഭജനത്തിനും വിദ്വേഷത്തിനും സ്ഥാനമില്ലെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് പറഞ്ഞു.
ഇന്ത്യൻ ഇൻസ്റ്റിറ്റ്യൂട്ട് ഓഫ് ഡെമോക്രാറ്റിക് ലീഡർഷിപ്പിലെ വിദ്യാർത്ഥികളുമായി ഉപ-രാഷ്ട്രപതി നിവാസിൽ സംവദിക്കവേ, ഇന്ത്യക്കാർ അവരുടെ സ്വന്തം സംസ്കാരത്തിൽ അഭിമാനിക്കുക മാത്രമല്ല, എല്ലാ സംസ്കാരങ്ങളെയും മതങ്ങളെയും ബഹുമാനിക്കുന്നതായും ശ്രീ നായിഡു ആവർത്തിച്ചു.
ലോകത്തിലെ ഏറ്റവും മതേതര രാജ്യമാണ് ഇന്ത്യയെന്നും മതത്തിന്റെ വേർതിരിവില്ലാതെ ആർക്കും ഭരണഘടനാപരമായ പരമോന്നത സ്ഥാനം വഹിക്കാമെന്നും അദ്ദേഹം പറഞ്ഞു.
ഏതെങ്കിലും മതത്തെയോ മതപരമായ പ്രതീകങ്ങളെയോ അവഹേളിക്കുന്നതിനെ അപലപിച്ച ഉപരാഷ്ട്രപതി, അത്ബ ഹുസ്വരതയിലും എല്ലാത്തിനെയും ഉൾക്കൊള്ളുന്നതിലും വിശ്വസിക്കുന്ന ഇന്ത്യൻ സംസ്കാരത്തിന് എതിരാണെന്ന് പറഞ്ഞു.
നിയമസഭകളിലെ തടസ്സങ്ങളിൽ ആശങ്ക പ്രകടിപ്പിച്ച അദ്ദേഹം, തടസ്സപ്പെടുത്തുന്നതിലൂടെ അല്ല ചർച്ചകൾ, സംവാദങ്ങൾ, തീരുമാനങ്ങൾ എന്നിവയിലൂടെയാണ് മുന്നോട്ടു പോകേണ്ടത് എന്ന് അഭിപ്രായപ്പെട്ടു. തടസ്സങ്ങളിലൂടെ ജനാധിപത്യത്തെ ശക്തിപ്പെടുത്തുകയാണോ ദുർബലപ്പെടുത്തുകയാണോ ചെയ്യുന്നത് എന്ന് പാർട്ടികൾ ആത്മപരിശോധന നടത്തണമെന്നും അദ്ദേഹം കൂട്ടിച്ചേർത്തു.നിയമനിർമ്മാണ സഭകളിലെ മോശം പെരുമാറ്റം ഉയർത്തിക്കാട്ടുന്നതിൽ നിന്ന് മാധ്യമങ്ങൾ വിട്ടുനിൽക്കണമെന്നും എന്നാൽ ക്രിയാത്മക സംവാദങ്ങൾക്ക് പ്രാധാന്യം നൽകണമെന്നും അദ്ദേഹം അഭ്യർത്ഥിച്ചു. ഒരു നല്ല നേതാവാകുന്നതിന് ഒരുമിച്ചുള്ള പ്രവർത്തനം, നല്ല ആശയവിനിമയ ശേഷി, ആളുകളുമായി നിരന്തരമുള്ള ഇടപഴകൽ എന്നിവയുടെ പ്രാധാന്യവും അദ്ദേഹം ഊന്നിപ്പറഞ്ഞു.
(Visitor Counter : 107
ധനകാര്യ മന്ത്രാലയം
കോവിഡ് കാലത്തെ പ്രതിസന്ധി കൈകാര്യം ചെയ്യുന്നതില് എസ്.എച്ച്.ജികളുടെ സംഭാവനയ്ക്ക് 2022-23ലെ സാമ്പത്തിക സര്വേ അടിവരയിടുന്നു
മഹാമാരിയുടെ വര്ഷങ്ങള്, സ്ത്രീകളുടെ സ്വയം സഹായ സംഘങ്ങള്ക്ക്  ഒന്നിക്കാനും പ്രതിസന്ധി കൈകാര്യം ചെയ്യുന്നതില് കൂട്ടായി സംഭാവന നല്കുന്നതിനുമുള്ള അവസരമായി പ്രവര്ത്തിച്ചു- 2022-23 സാമ്പത്തിക സര്വേ ചൂണ്ടിക്കാട്ടുന്നു.
(വിദൂര ഗ്രാമപ്രദേശങ്ങളിലെ സമൂഹങ്ങള്ക്ക് പോലും മാസ്കുകള് പ്രാപ്യമാക്കുന്നതിനും ഉപയോഗിക്കുന്നതിനും സാധിച്ചതിലും കോവിഡ് -19 വൈറസിനെതിരെ സുപ്രധാന സംരക്ഷണം നല്കുന്നതിലും എസ്.എച്ച്.ജികള് നിര്മ്മിച്ച മാസ്കുകളുടെ സംഭാവനകള് ശ്രദ്ധേയമായെന്ന് സര്വേ നിരീക്ഷിക്കുന്നു. 2023 ജനുവരി 4 ലെ കണക്കനുസരിച്ച് DAY-NRLMന് കീഴില് 16.9 കോടിയിലധികം മാസ്കുകള് സ്വയം സഹായ സംഘങ്ങള് നിര്മ്മിച്ചു.
സ്വയം സഹായ സംഘങ്ങള്ക്കുള്ള ഗവണ്മെന്റിന്റെ കോവിഡ്-19 പാക്കേജ്
-പ്രധാന് മന്ത്രി ഗരീബ് കല്യാണ് യോജനയ്ക്ക്  കീഴില്, സ്ത്രീകളുടെ സ്വയം സഹായ സംഘങ്ങള്ക്കുള്ള ഈട് രഹിത വായ്പയുടെ പരിധി 10 ലക്ഷം രൂപയില് നിന്ന് 20 ലക്ഷം രൂപയായി ഇരട്ടിയാക്കി. ഇത് 63 ലക്ഷം വനിതാ സ്വയം സഹായ സംഘങ്ങള്ക്കും 6.85 കോടി കുടുംബങ്ങള്ക്കും പ്രയോജനപ്പെടുമെന്ന് പ്രതീക്ഷിക്കുന്നു.
- കോവിഡ് ഹോട്ട്സ്പോട്ട് പ്രദേശങ്ങളിലെ ഗ്രാമീണ സ്ഥാപനങ്ങൾക്കും  ദുര്ബല ഗ്രൂപ്പുകള്ക്കും നല്കുന്നതിനായി ദേശീയ ഗ്രാമീണ ഉപജീവന ദൗത്യം  അധിക ദുര്ബലത കുറയ്ക്കുന്നതിനുള്ള ഫണ്ടായി 1.5 ലക്ഷംകോടി രൂപ അനുവദിച്ചു.
ദീര്ഘകാലാടിസ്ഥാനത്തിലുള്ള ഗ്രാമീണ പരിവര്ത്തനത്തിന് പ്രതിസന്ധി ഘട്ടങ്ങളില് പ്രകടിപ്പിക്കുന്ന പ്രതിരോധശേഷിയും വഴക്കവും ക്രമപ്പെടുത്തേണ്ടതുണ്ടെന്ന് ബജറ്റിന് മുന്നോടിയായുള്ള സര്വേ ശിപാര്ശ ചെയ്യുന്നു. മറ്റുകാര്യങ്ങള്ക്കൊപ്പം സ്വശ്രയ സംഘ പ്രസ്ഥാനത്തിന്റെ ആഴം കൂട്ടുന്നതിന് അന്തര്-പ്രാദേശിക അസമത്വം അഭിസംബോധന ചെയ്യുന്നതും എസ്.എച്ച്.ഒ അംഗങ്ങളെ സൂക്ഷ്മ-സംരംഭകരാക്കി മാറ്റുന്നതും ഇതില് ഉള്പ്പെടുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനും തമ്മിലുള്ള ടെലിഫോൺ സംഭാഷണം
പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ടെലിഫോണിൽ സംസാരിച്ചു.
അഫ്ഗാനിസ്ഥാനിലെ സംഭവവികാസങ്ങളും മേഖലയ്ക്കും ലോകത്തിനും അതിന്റെ പ്രത്യാഘാത ങ്ങളെക്കുറിച്ചും നേതാക്കൾ ചർച്ച ചെയ്തു. തന്ത്രപരമായ രണ്ട് പങ്കാളികൾ ഒരുമിച്ച് പ്രവർത്തിക്കേ ണ്ടത് പ്രധാനപ്പെട്ടതെന്ന അഭിപ്രായം അവർ പ്രകടിപ്പിക്കുകയും, തങ്ങളുടെ മുതിർന്ന ഉദ്യോഗസ്ഥരു മായി ബന്ധം നിലനിർത്താൻ നിർദ്ദേശിക്കുകയും ചെയ്തു.
കോവിഡ് പകർച്ചവ്യാധി ഉയർത്തുന്ന വെല്ലുവിളികൾക്കിടയിലും ഇരു രാജ്യങ്ങളും തമ്മിലുള്ള 'പ്രത്യേകവും വിശേഷാധികാരമുള്ളതുമായ തന്ത്രപരമായ പങ്കാളിത്ത'ത്തിലെ പുരോഗതിയിൽ ഇരു നേതാക്കളും സംതൃപ്തി രേഖപ്പെടുത്തി. കോവിഡ് മഹാമാരിയ്ക്കെതിരായ പോരാട്ടത്തിൽ, പ്രത്യേകിച്ച് 'സ്പുട്നിക് വി' വാക്സിൻ ഉൽപാദനത്തിലും,വിതരണത്തിലും നടക്കുന്ന ഉഭയകക്ഷി സഹകരണത്തെ അവർ അഭിനന്ദിച്ചു.
ബ്രിക്സ് ഉച്ചകോടി, എസ്സിഒ രാഷ്ട്രത്തലവന്മാരുടെ കൗൺസിൽ യോഗം, കിഴക്കൻ സാമ്പത്തിക ഫോറത്തിൽ ഇന്ത്യയുടെ പങ്കാളിത്തം എന്നിവ ഉൾപ്പെടെ വരാനിരിക്കുന്ന ബഹുരാഷ്ട്ര ഇടപെടലുക ളെക്കുറിച്ചും നേതാക്കൾ സംസാരിച്ചു.
അടുത്ത ഉഭയകക്ഷി ഉച്ചകോടിക്കായി പ്രസിഡന്റ് പുടിന്റെ ഇന്ത്യാ സന്ദർശനത്തിനായി കാത്തിരി ക്കുകയാണെന്ന് പ്രധാനമന്ത്രി മോദി പറഞ്ഞു. ഉഭയകക്ഷി, ആഗോള വിഷയങ്ങളിൽ, പ്രത്യേകിച്ച് അഫ്ഗാനിസ്ഥാനിലെ സാഹചര്യങ്ങളിൽ ബന്ധം നിലനിർത്താൻ ഇരു നേതാക്കളും സമ്മതിച്ചു.
പ്രധാനമന്ത്രിയുടെ ഓഫീസ്
ആഷാഢ ഏകാദശി ദിനത്തിൽ ജനങ്ങൾക്ക് പ്രധാനമന്ത്രിയുടെ ആശംസ
ആഷാഢ ഏകാദശി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
“എല്ലാവർക്കും അനുഗ്രഹീതമായ ആഷാഢ ഏകാദശി ആശംസിക്കുന്നു. ഈ പുണ്യദിനം വാർക്കാരി പാരമ്പര്യത്തിന് അനുസൃതമായി ഭക്തി, വിനയം, അനുകമ്പ എന്നിവയുടെ ഗുണങ്ങൾ ഉൾക്കൊള്ളാൻ നമ്മെ പ്രചോദിപ്പിക്കട്ടെ. ഭഗവാൻ വിട്ടലിന്റെ അനുഗ്രഹത്തോടെ, സന്തുഷ്ടവും സമാധാനപരവും എല്ലാവരെയും ഉൾക്കൊള്ളുന്നതുമായ ഒരു സമൂഹം കെട്ടിപ്പടുക്കാൻ നമുക്ക് എപ്പോഴും ഒരുമിച്ച് പ്രവർത്തിക്കാം."
Wishing everyone a blessed Ashadhi Ekadashi. May this sacred day inspire us to embrace virtues of devotion, humility and compassion in line with the Warkari tradition. With Bhagwan Vitthal’s blessings, may we always work together to build a happy, peaceful and inclusive society.
— Narendra Modi  June 29, 2023
പ്രധാനമന്ത്രിയുടെ ഓഫീസ്
ഒഡീഷയിലെ വാഹനാപകടത്തെ തുടർന്നുള്ള ജീവഹാനിയിൽ പ്രധാനമന്ത്രിയുടെ അനുശോചനം
ഒഡീഷയിലെ ജാർസുഗുഡയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഒഡീഷയിലെ ജാർസുഗുഡയിലുണ്ടായ അപകടം ദു:ഖകരമാണ്. അപകടത്തിൽ ജീവൻ നഷ്ടപ്പെട്ടവരുടെ കുടുംബങ്ങളോടൊപ്പമാണ് എന്റെ ചിന്ത. പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് ഞാൻ പ്രാർത്ഥിക്കുന്നു: പ്രധാനമന്ത്രി"
--ND--
(The accident in Odisha’s Jharsuguda is saddening. My thoughts are with the families of those who have lost their lives in the accident. I pray that those injured recover at the earliest: PM @narendramodi
— PMO India  September 17, 2022
ധനകാര്യ മന്ത്രാലയം
തിരുവനന്തപുരം ജില്ലയിലെ ബാങ്കുകള് ആറ് മാസത്തില് 6,927 കോടിരൂപ മുന്ഗണനാവായ്പ നല്കിയതായി ബാങ്കിംഗ് അവലോകന സമിതി
തിരുവനന്തപുരം ജില്ലയിലെ ബാങ്കുകള് 2021- 22 ല് സെപ്റ്റംബര് 30 വരെ 6927 കോടിരൂപ മുന്ഗണനാവായ്പ നല്കിയതായി ലീഡ് ബാങ്കിന്റെ നേതൃത്വത്തില് നടന്ന ജില്ലാതല ബാങ്കിംഗ് അവലോകനസമിതി യോഗം വിലയിരുത്തി.
ലീഡ് ബാങ്കായ ഇന്ഡ്യന് ഓവര്സീസ് ബാങ്കിന്റെ നേതൃത്വത്തില് ചേര്ന്ന യോഗം. ശ്രീ അടൂര് പ്രകാശ് എംപി ഉദ്ഘാടനം ചെയ്തു. അഡീഷണല് ജില്ലാ മജിസ്ട്രേട്ട്, ശ്രീ മുഹമ്മദ് സഫീര് അധ്യക്ഷനായി.
64.ശതമാനം ലക്ഷ്യം കൈവരിക്കാന് ബാങ്കുകള്ക്കു കഴിഞ്ഞുവെന്നും യോഗം വിലയിരുത്തി. കാര്ഷിക മേഖലയില് 86 ശതമാനം ലക്ഷ്യം നേടി. 2021 - 23 ലെ ജില്ലയിലെ മുന്ഗണനാ മേഖലയിലെ വായ്പാലക്ഷ്യം 10777 കോടി രൂപയാണ്.
ജില്ലയിലെ വായ്പാ നിക്ഷേപാനുപാതം 64 ശതമാനമാണ്. 2021 സെപ്റ്റംബര് 30 വരെ ജില്ലയിലെ ബാങ്കുകളിലെ നിക്ഷേപം 104182 കോടി രൂപയും, വായ്പ 66975 കോടി രൂപയുമാണ്. 40 ശതമാനമാണ് മുന്ഗണനാ മേഖലയിലെ വായ്പപാ വിതരണം.
യോഗത്തില് റിസര്വ് ബാങ്ക് അസി. ജനറല് മാനേജര് ശ്രീ. മുരളീ കൃഷ്ണ, ജില്ലയിലെ ബാങ്കുകളുടെ വായ്പാ വിതരണമുള്പ്പെടെയുള്ള പ്രവര്ത്തനം അവലോകനം ചെയ്തു. ഐ ഒ ബി ഡെപ്യൂട്ടി ജനറല് മാനേജര് വി. എച്ച്. സുരേഷ് സ്വാഗതം പറഞ്ഞു.
ലീഡ് ജില്ലാ മാനേജര് ജി. ശ്രീനിവാസ പൈ, വിവിധ ബാങ്കുകളുടെ മേഖലാ മേധാവികള്, വിവിധ വകുപ്പുകളിലെ ഉദ്യോഗസ്ഥര്, ബാങ്കിംഗ് സാക്ഷരതാ കൗണ്സിലര്മാര് തുടങ്ങിയവര് പങ്കെടുത്തു. ഗൂഗിള് മീറ്റിലൂടെ ഓണ്ലൈനായാണ് അവലോകനസമിതി യോഗം ചേര്ന്നത്.
(Visitor Counter : 41
ജലവിഭവ മന്ത്രാലയം
ദേശീയ ജല പുരസ്ക്കാരങ്ങള്ക്ക് അപേക്ഷകള് ക്ഷണിച്ചു
കേന്ദ്ര ജല വിഭവ, നദീ വികസന, ഗംഗാ പുനരുജ്ജീവന മന്ത്രാലയം നല്കുന്ന ദേശീയ ജല പുരസ്ക്കാരം 2018ലേക്ക് അപേക്ഷകള് ക്ഷണിച്ചു. ജലവിഭവങ്ങളുടെ കാര്യക്ഷമമായ ഉപയോഗം പ്രോത്സാഹിപ്പിക്കുന്നതിനും രാജ്യത്ത് ജല അവബോധം സൃഷ്ടിക്കുന്നതിനുമാണ് മന്ത്രാലയം ജല പുരസ്ക്കാരങ്ങള് ആരംഭിച്ചത്.
മികച്ച സംസ്ഥാനം, മികച്ച ജില്ല, മികച്ച ഗ്രാമപഞ്ചായത്ത്, മികച്ച മുനിസിപ്പല് കോര്പ്പറേഷന്, ജല സംരക്ഷണം പ്രോത്സാഹിപ്പിക്കുന്ന മികച്ച ടിവി ഷോ, മികച്ച പത്രം, മികച്ച സ്കൂള്, വിജയകരമായ ക്യാംപസ് ജല ഉപയോഗം നടപ്പാക്കിയ മികച്ച സ്ഥാപനനം, മികച്ച വിദ്യാഭ്യാസ, ബോധവത്ക്കരണ പരിശ്രമങ്ങള് എന്നിങ്ങനെ 13 വിഭാഗങ്ങളിലായാണ് പുരസ്ക്കാരങ്ങള് നല്കുന്നത്. മികച്ച സംസ്ഥാനം, മികച്ച ജില്ല എന്നിവ ഒഴിച്ചുള്ള 11 വിഭാഗങ്ങളിലെ പുരസ്ക്കാരങ്ങള്ക്ക് 2 ലക്ഷം രൂപ, ഒന്നര ലക്ഷം രൂപ, ഒരു ലക്ഷം രൂപ എന്നിങ്ങനെയാണ് യഥാക്രമം ഒന്നും രണ്ടും മൂന്നും സ്ഥാനങ്ങളിലെത്തുന്നവര്ക്ക് ലഭിക്കുക.
(Visitor Counter : 80
വിദ്യാഭ്യാസ മന്ത്രാലയം
2021 ലും ജെഇഇ, നീറ്റ് സിലബസുകൾ മാറ്റമില്ലാതെ തുടരും
(ജെഇഇ, നീറ്റ് എന്നിവയുടെ സിലബസുകൾ 2021 ലും മാറ്റമില്ലാതെ തുടരും. എങ്കിലും മുൻ വർഷങ്ങളിൽ നിന്ന് വ്യത്യസ്തമായി ഈ വർഷം വിദ്യാർഥികൾക്ക് ജെഇഇ, നീറ്റ് പരീക്ഷകളുടെ ചോദ്യങ്ങൾക്ക് ഉത്തരം നൽകാനുള്ള ഓപ്ഷനുകൾ ഉണ്ടായിരിക്കും.
ജെഇഇ  സിലബസ് കഴിഞ്ഞ വർഷത്തെപ്പോലെ തന്നെ തുടരും. ആകെ 90 ചോദ്യങ്ങളിൽ  75 ചോദ്യങ്ങൾക്ക്  ഉത്തരം നൽകാൻ വിദ്യാർത്ഥികൾക്ക് ചോയ്സ് നൽകും. 2020 ൽ ജെഇഇ ന് 75 ചോദ്യങ്ങളുണ്ടായിരുന്നു, അവയ്ക്കെല്ലാം ഉത്തരം നൽകണം .
നീറ്റ്  2021 ന്റെ കൃത്യമായ ഘടന ഇതുവരെ പ്രഖ്യാപിച്ചിട്ടില്ല. എങ്കിലും രാജ്യമെമ്പാടുമുള്ള ചില ബോർഡുകൾ സിലബസ് കുറയ്ക്കുന്നതിനാൽ നീറ്റ്  2021 ക്വസ്റ്റ്യൻ പേപ്പറുകളിൽ ജെഇഇ  മാതൃകയിലുള്ളതുപോലെ ഓപ്ഷൻ ഉണ്ടായിരിക്കും
പ്രധാനമന്ത്രിയുടെ ഓഫീസ്
കച്ചി പുതുവത്സരമായ ആഷാദി ബിജിന് പ്രധാനമന്ത്രിയുടെ ആശംസ
കച്ചി പുതുവത്സരമായ ആഷാദി ബിജിന് പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു, "കച്ചി പുതുവത്സരമായ ആഷാദി ബിജിന് , കച്ചി സഹോദരങ്ങൾക്ക് എന്റെ ലക്ഷക്കണക്കിന് ആശംസകൾ.
കച്ചിന്റെ പരമ്പരാഗത കലകളും സംരും ശക്തരുമായ കച്ചി സഹോദരീസഹോദരന്മാർക്ക് എന്റെ രാം റാം. "
പ്രധാനമന്ത്രിയുടെ ഓഫീസ്
പ്രധാനമന്ത്രി നവംബർ അഞ്ചിന് കേദാർനാഥ് സന്ദർശിക്കും ; ശ്രീ ആദിശങ്കരാചാര്യ സമാധിയുടെ ഉദ്ഘാടനം നിർവ്വഹിക്കും
ശ്രീ ആദിശങ്കരാചാര്യരുടെ പ്രതിമ പ്രധാനമന്ത്രി അനാച്ഛാദനം ചെയ്യും
ശ്രീ ആദിശങ്കരാചാര്യരുടെ പ്രതിമ പ്രധാനമന്ത്രി അനാച്ഛാദനം ചെയ്യും
നടപ്പിലാക്കിയതും നടന്നുകൊണ്ടിരിക്കുന്നതുമായ അടിസ്ഥാന സൗകര്യ പ്രവർത്തനങ്ങൾ പ്രധാനമന്ത്രി അവലോകനം ചെയ്യും
പ്രധാനമന്ത്രി ശ്രീ നരേന്ദ്ര മോദി നവംബർ അഞ്ചിന് ഉത്തരാഖണ്ഡിലെ കേദാർനാഥ് സന്ദർശിക്കും.
കേദാർനാഥ് ക്ഷേത്രത്തിൽ പ്രധാനമന്ത്രി പ്രാർത്ഥന നടത്തും. തുടർന്ന് അദ്ദേഹം ശ്രീ ആദിശങ്കരാചാര്യ സമാധി ഉദ്ഘാടനവും ശ്രീ ആദിശങ്കരാചാര്യരുടെ പ്രതിമ അനാച്ഛാദനവും നിർവഹിക്കും. 2013ലെ വെള്ളപ്പൊക്കത്തിൽ നാശനഷ്ടങ്ങൾക്ക് ശേഷം സമാധി പുനർനിർമിച്ചു. പദ്ധതിയുടെ പുരോഗതി നിരന്തരം അവലോകനം ചെയ്യുകയും നിരീക്ഷിക്കുകയും ചെയ്ത പ്രധാനമന്ത്രിയുടെ മാർഗനിർദേശപ്രകാരമാണ് മുഴുവൻ പുനർനിർമ്മാണ പ്രവർത്തനങ്ങളും ഏറ്റെടുത്തിരിക്കുന്നത്.
സരസ്വതി ആസ്ഥാപഥത്തിൽ നടപ്പാക്കിയതും നടന്നുകൊണ്ടിരിക്കുന്നതുമായ നിർമ്മാണ പ്രവൃത്തികൾ പ്രധാനമന്ത്രി അവലോകനം ചെയ്യുകയും പരിശോധിക്കുകയും ചെയ്യും.
ഒരു പൊതു റാലിയെയും പ്രധാനമന്ത്രി അഭിസംബോധന ചെയ്യും. സരസ്വതി സംരക്ഷണഭിത്തി ആസ്ഥപഥും ഘട്ടങ്ങളും, മന്ദാകിനി സംരക്ഷണഭിത്തി ആസ്ഥാപഥ് തീർഥ് പുരോഹിത് ഭവനങ്ങൾ, മന്ദാകിനി നദിയിലെ ഗരുഡ് ചട്ടി പാലം എന്നിവയുൾപ്പെടെ പൂർത്തിയായ അടിസ്ഥാന സൗകര്യ വികസന പദ്ധതികൾ അദ്ദേഹം ഉദ്ഘാടനം ചെയ്യും. കോടിയിലധികം രൂപ ചെലവഴിച്ചാണ് പദ്ധതികൾ പൂർത്തിയാക്കിയത്. 130 കോടി. സംഗമഘട്ട് പുനർവികസനം, ഫസ്റ്റ് എയ്ഡ്, ടൂറിസ്റ്റ് ഫെസിലിറ്റേഷൻ സെന്റർ, അഡ്മിൻ ഓഫീസ്, ഹോസ്പിറ്റൽ, രണ്ട് ഗസ്റ്റ് ഹൗസുകൾ, പോലീസ് സ്റ്റേഷൻ, കമാൻഡ് & കൺട്രോൾ സെന്റർ, മന്ദാകിനി ആസ്ഥാപഥ് ക്യൂ സംവിധാനം റെയിൻഷെൽട്ടർ സരസ്വതി സിവിക് അമെനിറ്റി കെട്ടിടം തുടങ്ങി 180 കോടി രൂപയുടെ ഒന്നിലധികം പദ്ധതികൾക്ക് അദ്ദേഹം തറക്കല്ലിടും.
(